helin
باراک ئۆباما سەرۆکی ئەمریکا رایگەیاند سەرباریی سەختیی ئۆپراسیۆنی موسڵ، بەلام دڵنیایە لەوەی ھێزە عێراقییەکان شارەکە لەدەست تیرۆریستانی داعش رزگار دەکەن.
ئۆباما لە میانی کۆنگرەیەکی رۆژنامەوانی ھاوبەشی لەگەڵ ماتیۆ رینتسی سەرۆک وەزیرانی ئیتاڵیا کە لە کۆشکی سپی ئەنجامیدا رایگەیاند، ھەڵمەتی ھێزە عێراقییەکان بۆ رزگارکردنی موسڵ ھەنگاوێکی گەورەیە و شکستھێنانی تیرۆریستانیش لەو شارە دەبێتە ھەنگاوێکی نوێ بەئاراستەی لەناوبردنی یەکجاریی گروپەکە.
لەلایەکی تریشەوە وەزارەتی بەرگری ئەمریکا رایگەیاند مەترسی ھەیە لەوەی داعش، مەدەنییەکانی شارەکە وەک قەڵغانی مرۆیی بەکاربھێنێت کە ژمارەیان بە زیاتر لە یەک ملیۆن کەس مەزەندە دەکرێت.
جیف دەیڤس وتەبێژی پنتاگۆن روونیکردەوە کە بەپێچەوانەی چاوەڕوانییەکانەوە تائێستا ژمارەیەکی ئەوتۆی دانیشتووانی موسڵ شارەکەیان بەجێنەھێشتووە و ھۆکارەکەشی بۆئەوە گەڕاندەوە کە داعش بەزۆرەملێ لە موسڵدا دەیانھێڵێتەوە،جەختیشیکردەوە لەوەی تیرۆریستان، مەدەنییەکان دەکەنە قەڵغانی مرۆیی.
سهرچاوه Kurdsat